**Kunfehértó Község Polgármesterének**

**ELŐTERJESZTÉSE**

Kunfehértó Község Önkormányzat Képviselő-testülete

2018. május 30. napján tartandó ülésére

**Tárgy:** Aszociális rászorultságtól függő pénzbeli, természetbeni és személyes gondoskodást nyújtó ellátásokról szóló 2/2015. (II.26.) önkormányzat rendelet módosításáról

Tisztelt Képviselő-testület!

A Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztálya hatósági ellenőrzést tartott az Önkormányzat által nyújtott tanyagondnoki szolgáltatás és szociális étkeztetés tekintetében.

Az ellenőrzés során feltárt hibaként került megjelölésre a szociális rászorultságtól függő pénzbeli, természetbeni és személyes gondoskodást nyújtó ellátásokról szóló 2/2015. (II.26.) önkormányzat rendelet 12.§-a módosításának szükségessége.

A Kormányhivatal az alábbi módostásokat kéri az Önkormányzattól:

* *„a tanyagondnoki szolgáltatás szakmai programjában szereplő ellátási körzetek meghatározása szükséges a helyi rendeletben, melyek feltüntetése a szakmai programban is célszerű.*
  + *A tanyagondnok körzetek ellátási területe meghatározó a KSH adatbázisában szereplő településrészek megjelölésével, vagy a településrésznek csak egy részének a megjelölésével (pl.: tanyaszámok, utca, házszámok által behatárolt terület meghatározásával) úgy, hogy az így kialakított ellátási körzet lakosság száma megfeleljen az Szt. 60.§ (3) bekezdésében foglaltaknak.*
  + *az I. fejezet 2.§ (2) bekezdés c) pontja törlendő, mivel azt a Halasi Többcélú Kistérségi Társulás nyújtja,*
  + *a IV. fejezet tanyagondnoki szolgálatra vonatkozó (4) bekezdésében foglaltakra vonatkozó szabályozása e rendeletben nem releváns, mivel a házi segítségnyújtás a Halasi Többcélú Kistérségi Társulás nyújtja és az igénybevétel részletes szabályait a Kiskunhalas Város Önkormányzata Képviselő-testületének vonatkozó rendelete kell, hogy tartalmazza, továbbá azért, mert a tanyagondnoki szolgáltatás térítésmentesen nyújtandó függetlenül attól, milyen egyéb szolgáltatások ellátásában működik közre. „*

A megjelölt észrevételek alapján a rendelet módosítás tervezetét elkészítettük.

Kérem a Tisztelt Képviselő-testületet, hogy az előterjesztést megtárgyalni, a rendeletet megalkotni szíveskedjék!

Kunfehértó, 2018. május 16.

Huszár Zoltán

**ELŐZETES HATÁSVIZSGÁLATI LAP**

**Kunfehértó Község Önkormányzata Képviselő-testületének a szociális rászorultságtól függő pénzbeli, természetbeni és személyes gondoskodást nyújtó ellátásokról szóló rendelet módosításához**

a jogalkotásról szóló 2010. évi CXXX. törvény 17.§ (1) bekezdése alapján

**Társadalmi-gazdasági hatása:**

Társadalmi – gazdasági hatása a rendelet módosításnak nem releváns.

**Költségvetési hatása:**

Költségvetési hatása rendelet módosításnak nem releváns.

**Környezeti, egészségi következményei:** Nincs.

**Adminisztratív terheket befolyásoló hatása:** Jelenleg nincs.

**Egyéb hatása:** Nincs.

**A rendelet megalkotásának szükségessége:**

Bács-Kiskun Megyei Kormányhivatal hatósági ellenőrzés keretében hozott BK/SZGYO/00626-1/2018 iktatószámú végzése alapján a rendeletet 2018. július 31. napjáig módosítani szükséges. Ennek elmaradása esetén a Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztálya törvényességi észrevétel megtétele érdekében megkeresi a Törvényességi Felügyleti Osztályt.

**A rendelet megalkotása elmaradása esetén várható következmények:**

Törvényességi felügyeleti intézkedés.

**A rendelet alkalmazásához szükséges személyi, szervezeti, tárgyi, pénzügyi feltételek:**

Az önkormányzati rendelet alkalmazásához szükséges valamennyi feltétel rendelkezésre áll.

Kunfehértó, 2018. május 16.

**KUNFEHÉRTÓ KÖZSÉG ÖNKORMÁNYZATA KÉPVISELŐ-TESTÜLETÉNEK**

**……/2018. (V. …) önkormányzati rendelete**

**a szociális rászorultságtól függő pénzbeli, természetbeni és személyes gondoskodást nyújtó ellátásokról szóló 2/2015. (II.26.) önkormányzati rendelet módosításáról**

Kunfehértó Község Önkormányzata Képviselő-testületének a szociális igazgatásról és szociális ellátásokról szóló 1993. évi III. törvény 92. § (1)-(2) bekezdésben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a pontjában meghatározott feladatkörében eljárva Kunfehértó Község Önkormányzata Képviselő-testületének az Önkormányzat Képviselő-testülete és Szervei szervezeti és Működési Szabályzatáról szóló 12/2016. (VII.19.) önkormányzati rendelet 49.§ 1.) pontjában biztosított véleményezési jogkörében eljáró Ügyrendi és Idegenforgalmi Bizottság véleményének kikérésével a következőket rendeli el:

**1.§**

Kunfehértó Község Önkormányzata Képviselő-testületének a szociális rászorultságtól függő pénzbeli, természetbeni és személyes gondoskodást nyújtó ellátásokról szóló 2/2015. (II.26.) önkormányzati rendelet(továbbiakban: Rendelet) 12.§-a helyébe a következő rendelkezés lép:

„12.§

(1)Kunfehértó Község Önkormányzatának Képviselő-testülete tanyagondnoki szolgálatot működtet. A tanyagondnoki körzet Kunfehértó I. körzet, II. körzet, III. körzet, IV. körzet, V. körzet és VI. körzet közigazgatási területére terjed ki.

(2)A település bel-, és külterületén az Önkormányzat a tanyagondnoki szolgálata (továbbiakban: szolgálat) illetve, vállalkozóval kötött megállapodás útján biztosítja a 7.§ első, francia bekezdésében szereplő „étkeztetés” ellátását.

(3) A szolgálat az (2) bekezdésben jelzett feladatain túl az alábbi feladatokat látja el a település közigazgatási területén:

1. közösségi és szociális információs szolgáltatás,
2. családsegítésben való közreműködés,
3. intézmények és az ellátott közötti kapcsolattartás elősegítése,
4. házi segítségnyújtásban való közreműködés,
5. jelzőrendszeres házi segítségnyújtásban közreműködés,
6. étkeztetésben való közreműködés,
7. egészségügyi ellátáshoz való hozzájárulás biztosítása.

(4) A szolgálat részletes feladatait a szakmai program, a tanyagondok munkaköri leírása tartalmazza.”

**2.§**

1. Ez a rendelet a kihirdetést követő napon lép hatályba és a hatályba lépését követő napon hatályát veszti.
2. Hatályát veszti a Rendelet 2.§ (2) bekezdés c) pontja.

Kunfehértó, 2018. május 30.

Huszár Zoltán Kristóf Andrea

polgármester jegyző

Záradék:

A rendelet kihirdetése a mai napon a Kunfehértói Polgármesteri Hivatal hirdetőtábláján való kifüggesztéssel megtörtént.

Kunfehértó, 2018. május ……

Kristóf Andrea

jegyző